Užívanie liekov proti bolesti počas IVF
Dobrý deň, môžem prosím Vás užiť paralen, prípadne iný liek proti bolesti počas procesu stimulácie IVF? Ďakujem.
Dobrý deň,
ďakujeme za Vašu otázku.
Počas stimulácie v rámci IVF je paracetamol (účinná látka v Paralene) považovaný za bezpečný liek proti bolesti a horúčke. Dôvodom je, že nemá vplyv na ovuláciu ani kvalitu vajíčok, neovplyvňuje hormonálnu rovnováhu, je šetrný voči sliznici maternice, nevplýva negatívne na embryo (v prípade, že dôjde k oplodneniu). Naopak lieky, ktoré patria medzi nesteroidné antiflogistiká ako je ibuprofén, diklofenac, kyselina acetylsalicylová alebo naproxén nie sú vhodné a ich užívanie je možné iba po schválení lekárom.
Prajem pekný zvyšok dňa.
S pozdravom,
Mgr. Barbora Bičanovská